
Αριθ. Φ. 907/12332 (1) 

Απόκτηση Ελληνικής Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 


Με την Φ.907/12332/15.9.1992 απόφαση του Υπουργού Εσωτε¬ 
ρικών, που εκδόθηκε σύμφωνα με τις διατάξεις του άρθρου 26 του 
Κ.Ε.Ι. και μετά σύμφωνη γνωμοδότηση του Συμβουλίου Ιθαγένειας, η 
οποία διατυπώθηκε στην 2001/20.7.1992 Συνεδρία του, κρίθηκε ο 
ΤΑΧΜΙΝΤΖΗΣ Μιχαήλ του Αλεξάνδρου απόκτησε την Ελληνική Ιθα¬ 
γένεια από 30.1.1923, δυνάμει των διατάξεων των άρθρων 1, 3 και 7 
της Συνθήκης της Λωζάνης και τη διατήρησε μέχρι του θανάτου του. 

Αθήνα, 15 Σεπτεμβρίου 1992 

Ο ΥΠΟΥΡΓΟΣ 

ΝΙΚ. ΚΛΕΙΤΟΣ 


Αριθ. 60600/ΔΙΟΑΔ 1009 (2) 

Τροποποίηση της 51240/21.9.1990 (ΦΕΚ 628/Β/1.10.1990) 
Υπουργικής Απόφασης «Σύσταση και συγκρότηση των Περιφερεια¬ 
κών Γνωμοδοτικών Επιτροπών του άρθρου 8 του Ν. 1892/1990 
και καθορισμός της διαδικασίας λειτουργίας τους, όπως τροποποιή¬ 
θηκε και συμπληρώθηκε με την 52947/2.11.1990 (ΦΕΚ 698/Β/ 
7.11.1990) απόφαση. 

Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

1. Του Ν. 1892/1990 «Για τον εκσυγχρονισμό και την ανάπτυξη 
και άλλες διατάξεις» και ειδικότερα τα άρθρα 1 έως και 23 αυτού. 

2. Του Π.Δ. 394/1991 «περί Οργανισμού του Υπουργείου Εθνικής 
Οικονομίας». 

3. Του Π.Δ. 500/1991 «Σύσταση Γενικής Γραμματείας Ιδιωτικών 
Επενδύσεων, Δημοσίων Επενδύσεων, Περιφέρειας Πολιτικής και Ανά¬ 
πτυξης καθώς και Διεύθυνσης Τουριστικής Πολιτικής και Ανάπτυξης» 
(Α' 181). 

4. Τον Ν. 1622/1986 (ΦΕΚ 92Α/14.7.1986) «Τοπική Αυτοδιοί¬ 
κηση Περιφερειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

5. Του Π.Δ. 51/1987 (ΦΕΚ 26/τ.Α/6.3.1987) «Καθορισμός των 
Περιφερειών της χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης». 

6. Του Π.Δ. 333/8.7.1988 (ΦΕΚ 154/τ.Α·/13.7.1988) «Ανα¬ 
διάρθρωση και σύσταση νέων Διευθύνσεων Περιφερειακής Ανάπτυξης 
του Υπουργείου Εθνικής Οικονομίας». 

7. Την Υ. 1687/17.2.1992 κοινή απόφαση του Πρωθυπουργού και 
του Υπουργού Εθνικής Οικονομίας «Καθορισμός Αρμοδιοτήτων των 
Υφυπουργών Εθνικής Οικονομίας» (Β' 104). 

8. Τις Υπηρεσιακές ανάγκες. 

9. Την πρόταση του αρμοδίου φορέα, αποφασίζουμε: 

Άρθρο 1 

Τροποποιούμε: 

1. Την παράγραφο Γ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΙΟΝΙΩΝ ΝΗΣΩΝ» του άρθρου 5 της αριθμ. 51240/ 

21.9.1990 (ΦΕΚ 628/Β/1.10.1990) Υπουργικής Απόφασης όπως 
αυτή συμπληρώθηκε με την αριθμ. 52947/2.11.1990 (ΦΕΚ 698/Β/ 

7.11.1990 Υ πουργική Απόφαση και τροποποιήθηκε μεταγενέστερα ως 
προς τα μέλη 7 και 8 της Επιτροπής ως εξής: 

7. Κρητικός Γεράσιμος, εκπρόσωπος της Αγροτικής Τράπεζας Ελ¬ 
λάδος, κατάστημα Κέρκυρας ως τακτικό μέλος αντί του Τσιλιμπάρη Νι¬ 
κολάου. 

8. Μπογδάνος Διονύσιος εκπρόσωπος της Εθνικής Τράπεζας Ελλά¬ 
δος, κατάστημα Κέρκυρας ως τακτικό μέλος αντί του Τζώρτζου Ευαγ¬ 
γέλου. 

Άρθρο 2 

1. Κατά τα λοιπά ισχύουν οι διατάξεις της 51240/21.9.1990 
(ΦΕΚ 628/Β/1.10.1990) Υπουργικής Απόφασης όπως συμπληρώ- 

θηκε με το άρθρο 2 της 52947/2.11.1990 (ΦΕΚ 698/Β/ 
7.11.1990) απόφασης και τροποποιήθηκε μεταγενέστερα. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 1992 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΔΟΥΣΗΣ 

Αριθ. 50937 (3) 

Τροποποίηση Κανονισμού χορηγήσεως Χρηματικού Βραβείου. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 5 του Ν. 3467/55 «περί τροποποιήσεως 
και συμπληρώσεως της περί Εργατικής Εστίας Νομοθεσίας». 

β) Τις διατάξεις των άρθρων 1, 2 και 5 του Ν. 678/77 «περί τροπο¬ 
ποιήσεως και συμπληρώσεως των διατάξεων περί Οργανισμού Εργατι¬ 
κής Εστίας και άλλων διατάξεων». 

γ) Τις διατάξεις της παραγράφου 12 του άρθρου 11 του Ν. 1414/ 
1984 «Εφαρμογή της ισότητας των φύλων στις εργασιακές σχέσεις και 
άλλες διατάξεις». 

δ) Τις αποφάσεις τις οποίες έλαβε το Διοικητικό Συμβούλιο του Ορ¬ 
γανισμού Εργατικής Εστίας, κατά τις από 3.6.1992 και 25.6.1992 
συνεδριάσεις του. 

ε) Την αριθ. 80386/1990 κοινή απόφαση των Υπουργών Προε¬ 
δρίας της Κυβέρνησης και Εργασίας «περιορισμός των υπογραφών στα 
διοικητικά έγγραφα». 

στ) Την αριθ. 100919/22.11.90 απόφαση του Υπουργού Εργα¬ 
σίας, για τη μεταβίβαση αρμοδιοτήτων, αποφασίζουμε: 

Εγκρίνουμε τον προτεινόμενο από το Δ.Σ. του Οργανισμού Εργατι¬ 
κής Εστίας Κανονισμό Χορηγήσεως Χρηματικού Βραβείου σε σπουδα¬ 
στές, σπουδάστριες, φοιτητές και φοιτήτριες, ο οποίος έχει ως εξής: 

Κανονισμός. 

Χορηγήσεως χρηματικού βραβείου 
Άρθρο 1 

Δικαιούχοι 

Δικαιούχοι του χρηματικού βραβείου είναι: 

1. α) Οι σπουδαστές - σπουδάστριες και φοιτητές - φοιτήτριες των 
Ανωτέρων και Ανωτάτων Δημοσίων Σχολών της Χώρας εφόσον οι ίδιοι 
ή οι γονείς, ή οι σύζυγοι αυτών μέσα στην κρίσιμη εκπαιδευτική πε¬ 
ρίοδο, εργάσθηκαν στην Ελλάδα με σχέση εξαρτημένης εργασίας ιδιωτι¬ 
κού δικαίου ή ήταν συνταξιούχοι ή έπαιρναν επίδομα αναπροσαρμογής, 
ασθένειας ή ανεργίας ή εργατικού ατυχήματος. 

β) Οι τρεις (3) πρώτοι μαθητές - μαθήτριες από κάθε τμήμα των δη¬ 
μοσίων Νυκτερινών Γυμνασίων και Αυκείων της Χώρας, εφόσον μέσα 
στην κρίσιμη εκπαιδευτική περίοδο εργάσθηκαν οι ίδιοι με σχέση εξαρ¬ 
τημένης εργασίας ιδιωτικού δικαίου ή ήσαν συνταξιούχοι ή έπαιρναν 
επίδομα αναπροσαρμογής ασθένειας ή ανεργείας, ή εργατικού ατυχή¬ 
ματος. 

γ) Απαραίτητος προϋπόθεσις για την χορήγηση του χρηματικού 
Βραβείου στις άνω κατηγορίες δικαιούχων είναι η καταβολή των υπέρ 
του Οργανισμού της Εργατικής Εστίας αντίστοιχων εισφορών για το 
χρόνο που εργάσθηκαν, μέσα στην εκπαιδευτική περίοδο ή πριν τη συ- 
νταξιοδότησή τους ή την επιδότησή τους. 

2. Οι Κύπριοι σπουδαστές - Σπουδάστριες και Φοιτητές - Φοιτή¬ 
τριες που φοιτούν στις Ανώτερες και Ανώτατες Δημόσιες Σχολές της 
Χώρας μας εφόσον οι ίδιοι, ή οι γονείς τους μέσα στην κρίσιμη εκπαιδευ¬ 
τική περίοδο, εργάσθηκαν με σχέση εξαρτημένης εργασίας, ιδιωτικού 
δικαίου στην Ελλάδα ή την Κύπρο ή ήσαν συνταξιούχοι ή έπαιρναν επί¬ 
δομα αναπροσαρμογής, ασθένειας ή ανεργείας ή εργατικού ατυχήματος 
στην Ελλάδα ή την Κύπρο, και προ της συνταξιοδοτήσεώς τους ή της 
επιδοτήσεως αναπροσαρμογής εργάζονταν με σχέση εργασίας ιδιωτι¬ 
κού δικαίου. 

Εξαιρούνται όσοι: 

α. Σπουδάζουν με έξοδα του Ελληνικού Δημοσίου ή Ιδρυμάτων ή Νο¬ 
μικών Προσώπων Δημοσίου Δικαίου ή Ιδιωτικού Δικαίου (Ν.Π.Δ.Δ. ή 
Ν.Π.Ι.Δ.) ή Οργανισμών Κοινής Ωφελείας. 

β. Σπουδάζουν εκτός της Ελληνικής Επικράτειας. 


γ. Έχουν πτυχίο από άλλη Ανωτέρα ή Ανωτάτη Δημόσια Σχολή και 
έχουν πάρει χρηματικό βραβείο από τον Οργανισμό Εργατικής Εστίας. 

Άρθρο 2 
Προϋποθέσεις. 

Το χρηματικό βραβείο χορηγείται με τις κατωτέρω προϋποθέ¬ 
σεις: 

1. Σε σπουδαστές - σπουδάστριες, φοιτητές και φοιτήτριες που εργά¬ 
ζονται οι ίδιοι εφόσον: 

α) Έχουν πραγματοποιήσει κατά τη χρονική περίοδο από 1ης Σε¬ 
πτεμβρίου μέχρι 31 Αυγούστου εκατό (100) τουλάχιστον ημέρες εργα¬ 
σίας στην ασφάλιση. 

β) Έχουν πετύχει σε όλα τα μαθήματα και έχουν προαχθεί ή έχουν 
περατώσει τις σπουδές τους στην πρώτη εξεταστική περίοδο με βαθμό 
5-10 ή στη δεύτερη και τρίτη εξεταστική περίοδο με βαθμό 6,5-10. 

2. Σε σπουδαστές - σπουδάστριες, φοιτητές και φοιτήτριες τέκνα ή 
συζύγους εργαζομένων εφόσον: 

α) Ο πατέρας ή η μητέρα, που έχει αναλάβει τη συντήρηση του τέ¬ 
κνου λόγω θανάτου ή ανικανότητας του πατέρα, ή διαζυγίου, ή διαστά- 
σεως των γονέων, ή ο σύζυγος ή η σύζυγος παντρεμένων σπουδαστών - 
σπουδαστριών, φοιτητών - φοιτητριών, έχει πραγματοποιήσει κατά τη 
χρονική περίοδο από 1ης Σεπτεμβρίου μέχρι 31 Αυγούστου, εκατόν πε¬ 
νήντα (150) τουλάχιστον ημέρες εξαρτημένης εργασίας ιδιωτικού δι¬ 
καίου στην ασφάλιση. 

β) Έχουν πετύχει σε όλα τα μαθήματα και έχουν προαχθεί ή έχουν 
περατώσεις τις σπουδές τους στην πρώτη εξεταστική περίοδο με βαθμό 
5,5-10 ή στη δεύτερη και τρίτη εξεταστική περίοδο με βαθμό 7-10. 

3. Σε σπουδαστές - σπουδάστριες, φοιτητές - φοιτήτριες συνταξιού¬ 
χους και επιδοματούχους ή τέκνα γονέων συνταξιούχων και επιδομα- 
τούχων, ή συζύγους συνταξιούχων και επιδοματούχων εφ’ όσον: 

α) Οι ίδιοι ή οι γονείς ή οι σύζυγοί τους παίρνουν σύνταξη ή επίδομα 
αναπροσαρμογής το λιγότερο για εκατόν πενήντα (150) ημέρες κατά 
την χρονική περίοδο από 1 Σεπτεμβρίου μέχρι 31 Αυγούστου εάν πριν 
από τη συνταξιοδότησή τους ή την έναρξη καταβολής του επιδόματος 
αναπροσαρμογής ήταν εργαζόμενοι με σχέση εξαρτημένης εργασίας ιδι¬ 
ωτικού δικαίου και κατέβαλαν τις υπέρ του Οργανισμού Εργατικής 
Εστίας εισφορές. 

β) Πληρούν την προϋπόθεση του εδαφίου β' της παραγράφου 2. 

4. Σε εργαζόμενους σπουδαστές - σπουδάστριες, φοιτητές - φοιτή¬ 
τριες πολύτεκνους ή παιδιά πολυτέκνων, εφόσον: 

α) Κατά την περίοδο από 1 Σεπτεμβρίου μέχρι 31 Αυγούστου έχουν 
πραγματοποιήσει ογδόντα (80) τουλάχιστον ημέρες εξαρτημένης εργα¬ 
σίας ιδιωτικού δικαίου στην ασφάλιση. 

β) Πληρούν την προϋπόθεση του εδαφίου β’ της παραγράφου 1. 

5. Σε σπουδαστές - σπουδάστριες, φοιτητές - φοιτήτριες, συνταξιού¬ 
χους και επιδοματούχους, πολυτέκνους ή παιδιά πολυτέκνων εφόσον: 

α) Έχουν συνταξιοδοτηθεί ή παίρνουν επίδομα αναπροσαρμογής από 
εξαρτημένη εργασία ιδιωτικού δικαίου το λιγότερο για εκατό (100) 
ημέρες κατά τη χρονική περίοδο από 1 Σεπτεμβρίου μέχρι 31 Αυγού¬ 
στου και 

β) Πληρούν την προϋπόθεση του εδαφίου β' της παραγράφου 2. 

6. Οι σπουδαστές - σπουδάστριες, φοιτητές - φοιτήτριες, παιδιά γο¬ 
νέων εργαζομένων ή συνταξιούχων ή επιδοματούχων πολυτέκνων, εφό¬ 
σον: 

α) Οι γονείς τους έχουν πραγματοποιήσει εκατό (100) τουλάχιστον 
ημέρες εξαρτημένης εργασίας ιδιωτικού δικαίου, στην ασφάλιση, κατά 
τη χρονική περίοδο από 1 Σεπτεμβρίου μέχρι 31 Αυγούστου. 

β) Οι γονείς τους έχουν συνταξιοδοτηθεί ή παίρνουν επίδομα αναπρο¬ 
σαρμογής από εξαρτημένη εργασία, κατά τη χρονική περίοδο από 1 Σε¬ 
πτεμβρίου μέχρι 31 Αυγούστου, για εκατό (100) τουλάχιστον ημέρες, 
στις οποίες υπολογίζονται και οι ημέρες εργασίας που τυχόν πραγματο¬ 
ποίησαν στην ασφάλιση. 

γ) Πληρούν την προϋπόθεση του εδαφίου β' της παρ. 2. 

7. Όπου στον παρόντα Κανονισμό αναφέρονται «ημέρες εργασίας» 
στον αριθμό τους συνυπολογίζονται και οι ημέρες επιδοτήσεως για ανερ- 
γεία ή ασθένεια ή εργατικό ατύχημα. 

Άρθρο 3 

Απαιτούμενα δικαιολογητικά 

I. 1) Αιτήσεις για τη χορήγησή της υπό του παρόντος Κανονισμού 
προβλεπόμενης παροχής υποβάλλονται υπό των ενδιαφερομένων σε 
οποιαδήποτε από τις Υπηρεσίες του Οργανισμού που λειτουργούν στη 
Χώρα. 

2) Με τις αιτήσεις, επί ειδικού εντύπου της Υπηρεσίας, συνυποβάλλο¬ 
νται και όλα τα υπό του Κανονισμού προβλεπόμενα δικαιολογητικά. 

Ειδικότερα οι ενδιαφερόμενοι υποχρεούνται να προσκομίσουν κατά 
την κατάθεση της αιτήσεως και τα Δελτία Ασφαλιστικής Ταυτότητας 
Εργαζομένου (Δ.Α.Τ.Ε.) με επικολλημένα τα ένσημα ή τα Μηχανογρα¬ 
φημένα έντυπα, ενημερωμένα με τις ημέρες εργασίας, μέχρι και την τε¬ 
λευταία ημέρα που εργάστηκαν πριν από τη λήξη της καθορισμένης εκ¬ 
παιδευτικής περιόδου. 

3) Ο έλεγχος των δικαιολογητικών και των Δ.Α.Τ.Ε. θα γίνεται 
κατά το χρόνο υποβολής της αιτήσεως από τον υπάλληλο που τα παρα- 
λαμβάνει ο οποίος συντάσσει και υπογράφει σχετική έκθεση, σφραγίζει 
τα Δ.Α.Τ.Ε. και σημειώνει επί του ειδικού χώρου της αιτήσεως πέραν 
του χαρακτηρισμού αυτής ως αποδεκτής ή απορριπτέας, ενυπογράφως, 
και τα τυχόν ελλείποντα δικαιολογητικά, κρατώντας φωτοτυπίες των 
Δ.Α.Τ.Ε. 

4) Ακολούθως η αίτηση και τα δικαιολογητικά ελέγχονται εφόσον 
υπηρετούν στην συγκεκριμένη τουλάχιστον δύο (2) υπάλληλοι και από 
δεύτερο υπάλληλο της υπηρεσίας κατά την αυτή ως άνω διαδικασία. 

5) Μετά τους άνω δύο (2) ελέγχους ή μόνο τον πρώτο έλεγχο στις 
περιπτώσεις εκείνες που υπηρετεί μόνον ένας υπάλληλος στη συγκεκρι¬ 
μένη υπηρεσία ή τυχόν, οι πλέον του ενός υπηρετούντες υπάλληλοι 
απουσιάζουν εκ της υπηρεσίας για οποιοδήποτε λόγο, η αίτηση, τα δι- 
καιλογητικά κάι οι φωτοτυπίες των Δ.Α.Τ.Ε., επικυρωμένες από τον 
αρμόδιο υπάλληλο διαβιβάζονται αμέσως στην αρμοδία περιφερειακή 
υπηρεσία του Οργανισμού, και συγκεκριμένα διαβιβάζονται: 

α) Στην Κεντρική Υπηρεσία του Οργανισμού στην Αθήνα από τις πε¬ 
ριοχές: Αττικής και των Νομών Βοιωτίας, Φθιώτιδος, Φωκίδος, Εύ¬ 
βοιας, Πειραιώς, Κυκλάδων, Δωδεκανήσου και νησιών Αργοσαρωνι- 
κού. 

β) Στην Υπηρεσία του Οργανισμού στο Αγρίνιο από τις περιοχές των 
Νομών Αιτωλοακαρνανίας, Ευρυτανίας και Λευκάδος. 

γ) Στην Υπηρεσία του Οργανισμού στη Λάρισα, από τις περιοχές των 
Νομών Μαγνησίας, Λαρίσης, Τρικάλων, Καρδίτσης και Ν. Σποράδων 
και μέχρι πλήρους στελεχώσεως της Τοπικής Υπηρεσίας του Οργανι¬ 
σμού στη Λάρισα, στην Τοπική Υπηρεσία του Οργανισμού στο Βόλο. 

δ) Στην Υπηρεσία του Οργανισμού στο Ηράκλειο Κρήτης από τις πε¬ 
ριοχές των Νομών Ηρακλείου, Χανιών, Ρεθύμνης και Λασιθίου. 

ε) Στην Υπηρεσία του Οργανισμού στη Θεσσαλονίκη από τις περιοχές 
των Νομών Θεσσαλονίκης, Πιερίας, Ημαθίας, Πέλλας, Χαλκιδικής, 
Κιλκίς και Σερρών. 

στ) Στην Υπηρεσία του Οργανισμού στα Ιωάννινα από τις περιοχές 
των Νομών Ιωαννίνων, Θεσπρωτίας, Πρεβέζης, Άρτας, Κερκύρας. 

ζ) Στην Υπηρεσία του Οργανισμού στην Καβάλα από τις περιοχές 
των Νομών Καβάλας, Ξάνθης, Ροδόπης, Έβρου, Δράμας και μέχρι 
πλήρους στελεχώσεως της Τοπικής Υπηρεσίας του Οργανισμού στην 
Καβάλα, στην Τοπική Υπηρεσία του Οργανισμού στη Θεσσαλονίκη. 

η) Στην Υπηρεσία του Οργανισμού στην Μυτιλήνη από τις περιοχές 
των Νομών Λέσβου, Σάμου και Χίου και μέχρι πλήρους στελεχώσεως 
της Τοπικής Υπηρεσίας του Οργανισμού στην Κεντρική Υπηρεσία στην 
Αθήνα, 

θ) Στην Υπηρεσία του Οργανισμού στην Πάτρα από τις περιοχές των 
Νομών Κορινθίας, Αργολίδας, Αχαΐας, Ηλείας, Μεσσηνίας, Λακωνίας, 
Αρκαδίας, Ζακύνθου και Κεφαλληνίας. 

ι) Στην Υπηρεσία του Οργανισμού στην Κοζάνη από τις περιοχές των 
Νομών Κοζάνης, Γρεβενών, Καστοριάς και Φλωρίνης και μέχρι πλή¬ 
ρους στελεχώσεως της Τοπικής Υπηρεσίας του Οργανισμού Κοζάνης, 
στην Τοπική Υπηρεσία του Οργανισμού στη Θεσσαλονίκη. 

Οι περιφερειακές υπηρεσίες προβαίνουν σε νέο έλεγχο των αιτήσεων 
και δικαιολογητικών και εφόσον πληρούνται οι προϋποθέσεις του Κανο¬ 
νισμού αποδέχονται τις αιτήσεις, η Κεντρική Υπηρεσία με απόφαση του 
Διοικητικού Συμβουλίου του Οργανισμού, η Τοπική Επιτροπή Θεσ/ 
νίκης με απόφασή της και οι λοιπές υπηρεσίες του Οργανισμού, με από¬ 
φαση των κατά τόπους Συμβουλευτικών Επιτροπών. Σε περίπτωση που 
διαπιστωθεί ότι οι ενδιαφερόμενοι δεν πληρούν τις προϋποθέσεις ή ελλεί¬ 
πουν δικαιολογητικά, η Κεντρική Υπηρεσία Αθηνών και οι αρμόδιες πε¬ 
ριφερειακές υπηρεσίες με έγγραφό τους γνωρίζουν στους ενδιαφερομέ¬ 
νους την απόρριψη του αιτήματος, ή την ανάγκη υποβολής συμπληρω¬ 
ματικών δικαιολογητικών. 

6) Το Διοικητικό Συμβούλιο του Οργανισμού, με απόφασή του, ανα¬ 
θέτει τον έλεγχο αιτήσεων χορήγησης χρηματικού βραβείου και σε άλ¬ 
λες υπηρεσίες του Οργανισμού και μεταφέρει τις αρμοδιότητες ελέγχου 
των αιτήσεων από υπηρεσίας σε υπηρεσία. 

7) Οι κατά περίπτωση εργαζόμενοι που είναι ασφαλισμένοι σ’ οποιον¬ 


δήποτε άλλο κύριο ασφαλιστικό φορέα κύριας ασφάλισης μισθωτών 
(εκτός ΙΚΑ) όλης της Ελληνικής Επικράτειας θα προσκομίσουν βεβαί¬ 
ωση από τα κατά τόπους υποκαταστήματα του ασφαλιστικού τους φο¬ 
ρέα η οποία θα αναφέρει: 

αα) Τον αριθμό των ημερών εξαρτημένης εργασίας ιδιωτικού δι¬ 
καίου, που έχει πραγματοποιήσει στην ασφάλιση ο κατά περίπτωση ερ¬ 
γαζόμενος μέσα στην καθορισμένη εκπαιδευτική περίοδο. 

ββ) Τις ημέρες εξαρτημένης εργασίας του τελευταίου τριμήνου κατά 
το οποίο απασχολήθηκε ο κατά περίπτωση εργαζόμενος πριν από τη 
λήξη της καθορισμένης χρονικής περιόδου, αναλυτικά για κάθε μήνα. 

8) Για το Ασφαλιστικό Ταμείο που ασφαλίζουν τους εργαζόμενους ή 
τις εργαζόμενες σε χρόνια και όχι σε μέρες, θα λαμβάνεται υπόψη σχε¬ 
τική βεβαίωση του εργοδότη, στην οποία θα αναλύεται ο αριθμός ημε¬ 
ρών εργασίας, στο σύνολο και κατ’ έτος, καθώς και οι ημέρες εργασίας 
του τελευταίου τριμήνου που εργάσθηκαν πριν από τη λήξη της καθορι¬ 
σμένης χρονικής περιόδου. 

Εάν δεν προκύπτει, από τα παραπάνω δικαιολογητικά, ο αριθμός 
ημερών εργασίας, εφαρμόζεται αναλογικά το άρθρο 4 του Ν. 4202/ 
1961 σύμφωνα με το οποίο ο ασφαλισμένος λογίζεται ότι έχει πραγμα¬ 
τοποιήσει είκοσι (20) ημέρες εργασίας κατά μήνα ή διακόσιες σαράντα 
(240) κατ’ έτος ασφάλισης, εκτός εάν από τη Νομοθεσία που διέπει τον 
Ασφαλιστικό Οργανισμό, προκύπτει διάφορος πράγματι αριθμός ημε¬ 
ρών εργασίας, κατά μήνα ή κατ’ έτος. 

Σύμφωνα με τα ως άνω σε καμμία περίπτωση δεν λαμβάνονται 
υπόψη περισσότερες από είκοσι πέντε (25) κατά μήνα ή τριακόσιες 
(300) κατ’ έτος ημέρες εργασίας. 

9) Εάν μετά την πάροδο τριμήνου από την υποβολή της αιτήσεως δεν 
προσκομίσουν οι ενδιαφερόμενοι όλα τα απαιτούμενα δικαιολογητικά η 
Υπηρεσία με έγγραφό της, επί αποδείξει, τους καλεί να υποβάλουν τα 
ελλείποντα δικαιολογητικά εντός προθεσμίας δύο (2) μηνών από την 
παραλαβή του άνω εγγράφου. Παρεχομένης απράκτου της άνω προθε¬ 
σμίας η αίτηση απορρίπτεται χωρίς καμμία άλλη ειδοποίηση παρεχομέ¬ 
νης της ευχέρειας στους ενδιαφερομένους να υποβάλλουν ένσταση ενώ¬ 
πιον του Διοικητικού Συμβουλίου του Οργανισμού εντός ανατρεπτικής 
προθεσμίας εξήντα (60) ημερών από την επομένη της επιδόσεως της 
απορριπτικής αποφάσεως, στην οποία θα αναπτύσσονται οι σχετικοί λό¬ 
γοι. Οι παραπάνω συνέπειες λόγω μη εγκαίρου καταθέσεως των δι- 
καιολογητικών που λείπουν θα αναγράφονται στα έντυπα αιτήσεων της 
Υπηρεσίας και θα δηλούται ενυπογράφως γνώση αυτών από τους αιτού- 
ντες κατά τον χρόνο καταθέσεως της αίτησης. 

10) Εάν, για τη συμπλήρώση της προϋποθέσεως των ογδόντα (80), 
των εκατό (100) ή των εκατόν πενήντα (150) ημερών εργασίας στην 
ασφάλιση, υπάρχουν ημέρες επιδοτήαεως για ανεργία ή ασθένεια, ή ερ¬ 
γατικό ατύχημά του, κατά περίπτωση εργαζομένου, μέσα στην καθορι¬ 
σμένη χρονική περίοδο, θα προσκομίζεται σχετική βεβαίωση από την 
αντίστοιχη αρμοδία υπηρεσία που θα αναγράφεται ο χρόνος (αρχή και 
λήξη) και ο αριθμός ημερών της επιδότησης, αναλυτικά κατά περί¬ 
πτωση. 

Οι εργαζόμενοι στο Δημόσιο ή Ν.Π.Δ.Δ. που μονιμοποιήθηκαν μέχρι 
ενενήντα (90) ημέρες πριν από τη λήξη της εκπαιδευτικής περιόδου, δύ- 
νανται, να τύχουν του εν λόγω χρηματικού βραβείου και ως εργάσιμο 
τρίμηνο λαμβάνεται το τελευταίο πριν από τη μονιμοποίησή τους. 

11) Πιστοποιητικό σπουδών της οικείας σχολής περί του προαγωγι- 
κού βαθμού και της περιόδου κατά την οποία τελείωσαν τις εξετάσεις 
τους. 

12) Υπεύθυνη δήλωση του αρθ. 8 Ν. 1599/86 στην οποία δηλώνε¬ 
ται από τον κατά περίπτωση εργαζόμενο ότι: 

α) Η τελευταία εργασία του πριν από τη λήξη της καθοριζομένης χρο¬ 
νικής περιόδου ήταν εξαρτημένη εργασία ιδιωτικού δικαίου για την 
οποία κατεβλήθησαν οι υπέρ του Οργανισμού Εργατικής Εστίας εισφο¬ 
ρές· 

β) Δεν έχει πάρει πτυχίο από άλλη ανώτερη ή ανώτατη δημόσια 
σχολή ή σε περίπτωση που έχει πάρει τέτοιο πτυχίο ότι δεν έτυχε για την 
επίδοσή του, χρηματικού βραβείου από την Εργαστική Εστία. 

II) Σπουδαστές - σπουδάστριες, φοιτητές - φοιτήτριες, συνταξιούχοι 
και επιδοματούχοι ή παιδιά ή σύζυγοι συνταξιούχων και επιδοματού- 
χων υποβάλουν: 

1) Υπεύθυνη δήλωση του αρθ. 8 Ν. 1599/86 στην οποία δηλώνουν 
ότι: 

α) Πριν από τη συνταξιοδότησή τους ήταν εργαζόμενοι με σχέση 
εξαρτημένης εργασίας ιδιωτικού δικαίου και 

β) Το χρόνο ενάρξεως της συνταξιοδοτήσεως ή της καταβολής του 
επιδόματος αναπροσαρμογής και 

γ) Τον αριθμό των ημερών εργασίας στην ασφάλιση που τυχόν έχουν 
πραγματοποιήσει κατά τη χρονική περίοδο από 1 Σεπτεμβρίου μέχρι 
31 Αυγούστου. 

2) Τα προβλεπόμενα στις παρ. 11 και 12 εδάφιο β' του κεφαλαίου I 
δικαιολογητικά. 

III. Εκτός των ανωτέρω οι δικαιούχοι υποβάλλουν κατά περίπτωση 
τα εξής δικαιολογητικά: 

1) Όσοι είναι ορφανοί από πατέρα ή παιδιά ανικάνου για εργασία πα¬ 
τέρα, ή γονέων διαζευγμένων ή εν διαστάσει και τη συντήρησή τους έχει 
αναλάβει η μητέρα τους θα δηλώνουν το κατά περίπτωση απαραίτητο, 
στην αυτή της παραγρ. 12 του παρόντος άρθρου υπεύθυνη δήλωση. 

2) Τα παιδιά πολυτέκνων, εκτός από τα άλλα δικαιολογητικά, θα 
υποβάλλουν και φωτοτυπικό αντίγραφο του βιβλιαρίου πολυτέκνου. 

Άρθρο 4 

Προθεσμία υποβολής δικαιολογητικών 

Τα δικαιολογητικά όσων συγκεντρώνουν τις καθοριζόμενες προϋπο¬ 
θέσεις θα υποβάλλονται μέσα σε ανατρεπτική προθεσμία ενός (1) χρόνου 
που αρχίζει από τη λήξη της κρίσιμης χρονικής περιόδου. 

Για τους σπουδαστές των ΤΕΙ ο χρόνος υποβολής των δικαιολογητι- 
κών τους αρχίζει από τη λήξη της εκπαιδευτικής περιόδου που καθορί¬ 
ζεται γι’ αυτούς (άρθρ. 27 Ν. 1404/83). 

Η αίτηση έναι έντυπη που χορηγείται δωρεάν από τις κατά τόπους 
Υπηρεσίες του Οργανισμού, στις οποίες και υποβάλλεται με τα λοιπά δι- 
καιολογητικά. 

Άρθρο 5 

Ενστάσεις 

1) Η απόφαση με την οποία απορρίπτεται αίτηση χορηγήσεως του 
χρηματικού βραβείου για οποιοδήποτε λόγο, μπορεί να προσβληθεί 
ενώπιον του Διοικητικού Συμβουλίου του Οργανισμού, με ένσταση η 
οποία ασκείται εντός ανατρεπτικής προθεσμίας εξήντα (60) ημερών από 
της επομένης της νομίμου κοινοποιήσεως της αποφάσεως στον ενδιαφε¬ 
ρόμενο. 

2) Το Διοικητικό Συμβούλιο του Οργανισμού επιλαμβάνεται και 
αποφασίζει επί όλων των υποβαλλομένων ενστάσεων οριστικά και με αι¬ 
τιολογημένη απόφασή του ανάλογα με την νομιμότητα και την σοβαρό¬ 
τητα των λόγων που επικαλείται στην ένσταση ο ενδιαφερόμενος, λαμ- 
βάνονται κυρίως υπόψη του, για την αποδοχή αυτών στις περιπτώσεις 
κατά τις οποίες: 

α) Ο προβλεπόμενος από τον Κανονισμό ελάχιστος αριθμός ημερών 
εργασίας είναι μειωμένος μέχρι και δέκα (10) ημέρες εργασίας. 

β) Ο ελάχιστος αριθμός της απαιτουμένης κατά τον Κανονισμό βαθ¬ 
μολογίας υπολείπεται μέχρι 5/10 της μονάδος. 

Άρθρο 6 

Ποσό Χορηγουμένου Χρηματικού Βραβείου 

Το ποσό του χρηματικού βραβείου υπολογίζεται με βάση το 25πλά- 
σιό του, κατά τη λήξη της εκπαιδευτικής περιόδου ήτοι την 30ήν Ιου¬ 
νίου, ισχύοντος κατωτάτου ορίου ημερησίων αποδοχών ανειδικεύτου, 
χωρίς προϋπηρεσία και λοιπά επιδόματα, εργατοτεχνίτη και διαμορφώ¬ 
νεται κατά περίπτωση ως εξής: 

α) Για φοιτητές, φοιτήτριες, σπουδαστές, σπουδάστριες,εργαζόμε¬ 
νους, συνταξιούχους ή επιδοματούχους, το ποσό της παρ. 1 μειωμένο 
κατά 10%. 

β) Για φοιτητές, φοιτήτριες, σπουδαστές, σπουδάστριες, παιδιά ή συ¬ 
ζύγους εργαζομένων ή συνταξιούχων ή επιδοματούχων, το ποσό της 
παρ. 1 μειωμένο κατά 20%. 

γ) Για φοιτητές, φοιτήτριες, σπουδαστές, σπουδάστριες, εργαζομέ¬ 
νους ή συνταξιούχους ή επιδοματούχους, παιδιά πολυτέκνων, το ποσό 
της παρ. 1 προσαυξημένο κατά 10%. 

α) Για φοιτητές, φοιτήτριες σπουδαστές σπουδάστριες παιδιά γονέων 
εργαζομένων ή συνταξιούχων ή επιδοματούχων πολυτέκνων, το ποσό 
της παραγρ. 1. 

2) Σε όλες τις ανωτέρω περιπτώσεις το χορηγούμενο χρηματικό 
βραβείο στρογγυλοποιείται στο επόμενο 50δραχμο. 

Άρθρο 7 

Από της ενάρξεως της ισχύος της παρούσης καταργούνται οι υπ’ 
αριθμ. 13760/3120/30.6.78, 39161/8881/9.10.78, 50363/ 
13.1.1979,53500/15.9.1981, 53726/3.8.1982 και 52294/ 
27.6.1986 αποφάσεις μας, καθώς επίσης και πάσα άλλη διάταξη, η 


οποία αντίκειται στον παρόντα Κανονισμό. 

Άρθρο 8 

Έναρξη ισχύος 

Ο παρών Κανονισμός ισχύει για χρηματικά βραβεία εκπαιδευτικής 
περιόδου 1991- 1992 και εφεξής. 

Η απόφαση αυτή να κοινοποιηθεί και να δημοσιευθεί στην Εφημερίδα 
της Κυβερνήσεως. 

Αθήνα, 15 Σεπτεμβρίου 1992 

Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

- ♦- 

Αριθ. 85943 (4) 

Διατήρηση συλλογικών οργάνων της Κεντρικής Υπηρεσίας του Υπουρ¬ 
γείου Δικαιοσύνης και των Περιφερειακών Υπηρεσιών αυτού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 4 του Ν. 2026/1992 «Ρύθμιση θεμά¬ 
των οργάνωσης και προσωπικού της Δημόσιας Διοίκησης και άλλες 
διατάξεις». 

2. Τις προτάσεις των Υπηρεσιών του Υπουργείου Δικαιοσύνης για τη 
διατήρηση των παρακάτω Συμβουλίων και Επιτροπών που λειτουργούν 
υπό την εποπτεία τους, αποφασίζουμε: 

ΚΕΦΑΛΑΙΟ Α’ 

Διατήρηση συλλογικών οργάνων 
Άρθρο 1 
Συμβούλια 

Διατηρούνται τα παρακάτω Συμβούλια: 

1. Συμβούλιο Σωφρονιστικών Υποθέσεων, το οποίο προβλέπεται από 
τις διατάξεις των άρθρων 79 και 82 του Π. Δ/τος 602/1976 σε συν¬ 
δυασμό με το άρθρο 24 παρ. 2 του Π. Δ/τος 278/88 και λειτουργεί 
σύμφωνα με τις διατάξεις αυτές. 

2. Επιστημονικά Συμβούλια Φυλακών, τα οποία προβλέπονται από 
τις διατάξεις του άρθρου 15 παρ. 4 του Ν. 1851/89, όπως συμπληρώ¬ 
θηκε με το άρθρο 1 παρ. 1 του Ν. 1877/90 και του άρθρου 62 παρ. 1 
του 1851/89 «Κώδικας βασικών κανόνων για τη μεταχείριση κρατου¬ 
μένων και άλλες διατάξεις» και λειτουργούν σύμφωνα με αυτές. 

3. Πειθαρχικά Συμβούλια Φυλακών, τα οποία προβλέπονται από το 
άρθρο 85 παρ. 2 του Ν. 1851/89 «Κώδικα βασικών κανόνων για τη 
μεταχείριση κρατουμένων και άλλες διατάξεις» και λειτουργούν σύμ¬ 
φωνα με αυτές. 

4. Συμβούλιο Πρόληψης Εγκληματικότητας, το οποίο προβλέπεται 
από το Ν. 1738/87 και λειτουργεί σύμφωνα με αυτόν. 

Άρθρο 2 
Επιτροπές 

Διατηρούνται οι παρακάτω Επιτροπές: 

1. Οι Διαχειριστικές Επιτροπές Φυλακών, Σωφρονιστικών - Θερα¬ 
πευτικών Καταστημάτων και Ιδρυμάτων Αγωγής Ανηλίκων, οι οποίες 
προβλέπονται από το άρθρο 49 παρ. 2 του από 3-7.4.1937 Β. Δ/τος 
«Περί διαχειριστικής και λογιστικής υπηρεσίας των φυλακών του Κρά¬ 
τους και των Αναμορφωτικών Σχολείων» και λειτουργούν σύμφωνα με 
αυτό. 

2. Η Επιτροπή χορήγησης αδειών κρατουμένων, η οποία προβλέπε- 
ται από το άρθρο 55 του Ν. 1851/89 «Κώδικας βασικών κανόνων για 
τη μεταχείριση των κρατουμένων και άλλες διατάξεις» και λειτουργεί 
σύμφωνα με αυτό. 

3. Η Επιτροπή ευεργετικού υπολογισμού ημερών εργασίας κρατου¬ 
μένων, η οποία προβλέπεται από το άρθρο 25 του Ν. 2058/1952 και 
λειτουργεί σύμφωνα με αυτό. 

4. Η Επιτροπή οργάνωσης πολιτιστικών, ψυχαγωγικών και άλλων 
εκδηλώσεων για τους κρατούμενους στις φυλακές, η οποία προβλέπεται 
από το άρθρο 46 του Ν. 1851/89 «Κώδικας βασικών κανόνων για τη 
μεταχείριση των κρατουμένων και άλλες διατάξεις» και λειτουργεί σύμ¬ 
φωνα με αυτό. 

5. οι Επιτροπές αρμόδιες για την επισκευή, συντήρηση, αγορά 
ανταλλακτικών κ.λπ. των αυτοκινήτων της Κεντρικής Υπηρεσίας και 
των περιφερειακών Υπηρεσιών του Υπουργείου Δικαιοσύνης, που προ- 
βλέπεται από τις διατάξεις του άρθρου 11 του Ν. Δ/τος 2396/1953 
και τις εκτελεστικές αυτού αποφάσεις. 

6. Η Επιτροπή Προγράμματος Διοικητικού Εκσυγχρονισμού, που 
προβλέπεται από το άρθρο 1 παρ. 3 του Ν. 1943/1991 και λειτουργεί 
σύμφωνα με αυτό. 

7. Η Επιτροπή Κοινωνικού Ελέγχου, που προβλέπεται από το άρθρο 
9 του Ν. 1943/1991 και λειτουργεί σύμφωνα με αυτό. 

8. Η Επιτροπή Απλούστευσης Νομοθεσίας, που προβλέπεται από το 
άρθρο 12 παρ. 3 του Ν. 1943/1991 και λειτουργεί σύμφωνα με αυτό. 

9. Η Ειδική Επιτροπή Αξιολόγησης, που προβλέπεται από το άρθρο 
54 παρ. 4 του Ν. 1943/1991 και λειτουργεί σύμφωνα με αυτό. 

10. Η Συντονιστική Ομάδα Πληροφορικής, που προβλέπεται από το 
άρθρο 69 του Ν. 1943/1991 και λειτουργεί σύμφωνα με αυτό. 

11. οι Επιτροπές Επιλογής Ειδικού Επιστημονικού Προσωπικού, 
που προβλέπονται από την παρ. 3 του άρθρου 25 του Ν. 1943/91, και 
λειτουργεί σύμφωνα με αυτό. 

Άρθρο 2 

Ευκαιριακές Επιτροπές 

Διατηρούνται οι παρακάτω Ευκαιριακές Επιτροπές: 

1. οι ευκαιριακές επιτροπές καταστροφής χαρτοσήμου των Υποθηκο- 
φυκαλείων Αθηνών, Πειραιά και Θεσσαλονίκης, οι οποίες προβλέπονται 
από τις διατάξεις του άρθρου 30 του Ν. Δ/τος 4201/1961 «Περί τρο- 
ποποιήσεως και συμπληρώσεως του οργανισμού των Υποθηκοφυλα¬ 
κείων του Κράτους και διατάξεων τινών περί Συμβολαιογράφων» και 
λειτουργούν σύμφωνα με αυτές. 

2. Οι ευκαιριακές επιτροπές καταστροφής αχρήστων αρχείων των 
εμμίσθων Υποθηκοφυλακείων, οι οποίες προβλέπονται από τις διατά¬ 
ξεις του Β. Δ/τος 573/1965 «Περί τρόπου καταστροφής ή εκποιήσεως 
αχρήστων αρχείων των εμμίσθων Υποθηκοφυλακείων και Ληξιαρ¬ 
χείων» και λειτουργούν σύμφωνα με αυτές. 

3. Οι ευκαιριακές επιτροπές, οι οποίες είναι αρμόδιες για την κατα¬ 
γραφή και τον χαρακτηρισμό των μηχανημάτων, εφοδίων και υλικών 
του Δημοσίου, που προβλέπονται από την απόφαση αριθμ. 403940/ 
22.12.1951 του Υπουργού Οικονομικών, η οποία κυρώθηκε με το άρ¬ 
θρο 27 του Ν. 251/1976 και λειτουργεί σύμφωνα με αυτή. 

4. Οι ευκαιριακές επιτροπές επιλογής ωρομισθίου προσωπικού, οι 
οποίες προβλέπονται από τις διατάξεις του άρθρου 10 παρ. 5 του Ν. 
2026/92 και λειτουργούν σύμφωνα με αυτές. 

5. οι ευκαιριακές επιτροπές διενέργειας διαγωνισμών για την πλή¬ 
ρωση θέσεων υπαλλήλων εμμίσθων Υποθηκοφυλακείων, οι οποίες προ- 
βλέπονται από τις διατάξεις του άρθρου 3 του Π. Δ/τος 567/1978, σε 
συνδυασμό με το άρθρο 5 παρ. 4 και άρθρο 6 του Ν. 724/1977 «Περί 
του προσωπικού των εμμίσθων Υποθηκοφυλακείων» και λειτουργούν 
σύμφωνα με αυτές. 

6. Η ευκαιριακή επιτροπή επιλογής υπαλλήλων του κλάδου ΔΕ Φύ¬ 
λαξης, η οποία προβλέπεται από τις διατάξεις του άρθρου 3 παρ. 12α 
του Ν. 1653/86 και λειτουργεί σύμφωνα με αυτές. 

ΚΕΦΑΛΑΙΟ Β' 

Κατάργηση συλλογικών οργάνων 
Άρθρο 4 

Το παρακάτω συλογικό όργανο αποφασιστικής αρμοδιότητας και οι 
σχετικές με αυτό διατάξεις συγκρότησης, σύνθεσης και λειτουργίας αυ¬ 
τού καταργούνται: 

Οι ευκαιριακές επιτροπές εκκαθαρίσεως αρχείων των υπηρεσιών του 
Υπουργείου Δικαιοσύνης, οι οποίες προβλέπονται από τις διατάξεις των 
Π.Δ. 162/1979 και 552/1979 και λειτουργούν σύμφωνα με αυτές. 

ΚΕΦΑΛΑΙΟ Γ’ 

Λειτουργία 
Άρθρο 5 

Για τη λειτουργία των παραπάνω Συμβουλίων και Επιτροπών έχουν 
εφαρμογή οι γενικοί κανόνες λειτουργίας συλλογικών οργάνων (άρθρο 
19 Ν. 1599/86). 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Σεπτεμβρίου 1992 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

ΣΩΤΗΡΗΣ ΚΟΥΒΕΛΑΣ ΙΩΑΝΝΗΣ ΒΑΡΒΙΤΣΙΩΤΗΣ 

"" ♦- 

Αριθ. ΙΒ/8135 (5) 

Αύξηση πάγιας προκαταβολής του Πανεπιστημίου Πειραιά. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 25 του Ν.Δ. 496/74 «περί λογιστικού 
Ν.Π.Δ.Δ. κ.λπ.» όπως αντικαταστάθηκε από τις διατάξεις του άρθρου 
10 του Ν. 369/76. 

2. Την αριθμ. Υ. 1847/1078399/1182/0001 απόφαση του Πρω¬ 
θυπουργού και Υπουργού Οικονομικών για την ανάθεση αρμοδιοτήτων 
Υπουργού Οικονομικών στους Υφυπουργούς Οικονομικών (ΦΕΚ 525/ 
Β'/14.8.92). 

3. Την αριθμ. ΙΒ/137735/ΦΕΚ 244 Β'/22.3.78 Υπουργική από¬ 
φαση, περί συστάσεως πάγιας Προκαταβολής στο Παν. Πειραιά όπως 
τροποποιήθηκε με τις αριθμ. ΙΒ/1301/ΦΕΚ 1165/15.11.80, ΙΒ/ 
4444, ΦΕΚ 733/Β'/29.10.86 και ΙΒ/9442/ΦΕΚ 690/Β’/ 
1.11.90 σχετικές Υπουργικές αποφάσεις. 

4. το πρακτικό της 10ης Συνεδρίασης της 19ης Ιουνίου 1992 του 
Παν/μίου Πειραιά. 

5. Το αριθμ. 922397/Φ. 322/2.7.92 έγγραφο του Παν/μίου Πει¬ 
ραιά, αποφασίζουμε: 

Τροποποιούμε την αριθμ. ΙΒ/9442/1.11.90 (ΦΕΚ 690 τ. Β’) από¬ 
φασή μας και αυξάνουμε το ποσό της πάγιας προκαταβολής από 
1.800.000 δρχ. σε 3.000.000 δρχ. για τη διευκόλυνση των πληρω¬ 
μών και των μηνιαίων υποχρεώσεων (νοσηλείας, πετρελαίου κ.λπ.) του 
Παν/μίου Πειραιά. 

Εγκρίνουμε επίσης την πληρωμή δαπανών από την πάγια προκατα¬ 
βολή σε βάρος των πιστώσεων των ακολούθων κωδικών αριθμών. 
0512,0515,0518,0711,0712,0721,0813,0815,0824,0831, 
0832, 0833,0834,0843,0845,0851,0855,0856,0863,0879, 
0881, 0887, 0888, 0889, 0891α, 0892, 0894, 0895, 0896, 
0899,0912,1259,1261,1271,1292,1293,1311,1312,1381, 
1413,1429,1431,1438,1435,1611,1719,1741,1831,1899. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Γ. ΣΟΥΦΑΙΑΣ 

'~ 4 '- 

Αριθ. 1Β8134 (6) 

Αύξηση πάγιας προκαταβολής του Ε.Μ.Π. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 496/74 άρθρο 25 «περί λογιστικού των 
Ν.Π.Δ.Δ.», όπως τροποποιήθηκε με τις διατάξεις του Ν. 369/76. 

2. Την αριθμ. Υ. 1847/1078399/1182/0001 απόφαση του Πρω¬ 
θυπουργού και Υπουργού Οικονομικών για την ανάθεση αρμοδιοτήτων 
Υπουργού Οικονομικών στους Υφυπουργούς Οικονομικών ΦΕΚ 525/ 
Β'/14.8.92. 

3. Το αριθμ. 11129/22.6.92 έγγραφο του Ε.Μ.Π. 

4. Την απόφαση (7η Συνεδρίαση της 14ης Απριλίου 1992) του Πρυ- 
τανικού Συμβουλίου του Ε.Μ.Π., αποφασίζουμε: 

Α) Αυξάνουμε το ύψος της πάγιας προκαταβολής του Ε.Μ.Π. που 
έχει καθοριστεί με τις Φ. 10082/ΙΒ/12872/81, Φ. 10082/ΙΒ/ 
9914/82 και ΙΒ/4517/87 κοινές αποφάσεις από 4.000.000 δρχ. σε 
10.000.000 δραχμές, επειδή πρόκειται για πληρωμή δαπανών που εί¬ 
ναι επείγουσες και εξοφλούνται μετρητοίς. 

Β) Επιτρέπουμε την πληρωμή δαπανών από το ποσό της αναφερόμε- 

νης προκαταβολής σε βάρος των πιστώσεων των ακολούθων κωδικών 
αριθμών του προϋπ/σμού του Ε.Μ.Π, (τακτικού και Δημοσίων Επενδύ¬ 
σεων) 0431, 0533, 0711, 0712, 0721, 0731, 0732, 0737, 0824, 
0829,0834,0851,0853,0854,0855,0856,0857,0859,0863, 
0879,0881,0887,0888,0889,0891, 0892, 0896,0912,1249, 
1251,1259,1261,1292,1293,1294,1381,1431,1611,1779, 
1831,1899,2511, 2521, 4121, 4129,9349,9732,9741, 9742, 
9743, 9744, 9745, 9746, 9747, 9749, 9752, 9762. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Γ. ΣΟΥΦΛΙΑΣ 

- ■+— -. 

Αριθ. Φ1/647/Α5/6502 (7) 

Χορήγηση άδειας προσθήκης νέων τμημάτων στην ιδιωτική ΤΕΣ της 
Γερμανού Φωτεινής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α·/72). 

3. Των Π.Δ. 850/1975 (ΦΕΚ 273/Α'/75) και 813/1977 (ΦΕΚ 
259/Α'/77). 

4. Την κοινή απόφαση των Υπουργών Προεδρίας της Κυβερνήσεως 
και Εθνικής Παιδείας και Θρησκευμάτων ΣΤ5/72/90 (ΦΕΚ 742/Β/ 
90) για τον περιορισμό, των υπογραφών. 

5. Την αριθμ. Η. 4885/90 απόφαση του Υπουργού Εθνικής Παι¬ 
δείας και Θρησκευμάτων για την εκχώρηση αρμοδιοτήτων. 

Β. Τις αριθμ. 9/24.3.92 και 27/30.6.92 πράξεις του ΠΥΣΔΕ της 
Νομαρχίας Θεσσαλονίκης για την χορήγηση άδειας προσθήκης νέων 
τμημάτων στο ΤΕΛ-ΤΕΣ με την προσωνυμία «ΜΕΓΑ», αποφασί¬ 
ζουμε: 

Χορηγούμε στην ιδιωτική ΤΕΣ και το ιδιωτικό ΤΕΑ «ΜΕΓΑ» της 
Φωτεινής Γερμανού, που έχει πάρει άδεια ιδρύσεως και λειτουργίας 
ΤΕΛ-ΤΕΣ με τις Υπουργικές Αποφάσεις Φ1/250/Δ5/6906/ 
31.7.91 (ΦΕΚ 661/Β/91) άδεια προσθήκης νέων τμημάτων και ειδι¬ 
κοτήτων που θα λειτουργήσουν από το σχολικό έτος 1992 - 93 στην 
πόλη της Θεσσαλονίκης και στο διδακτήριο που βρίσκεται επί της οδού 
Ταντάλου 24 (4ος όροφος) με αριθμό μαθητών ανά βάρδια 45 (σαράντα 
πέντε) μαθητές και με τομείς και τμήματα ως εξής: 

ΤΕΑ: 

1. ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ με τμήμα: 

Υπαλλήλων Επιχειρήσεων Μεταφορών. 

2. ΚΟΙΝΩΝΙΚΩΝ ΥΠΗΡΕΣΙΩΝ, με τμήματα: 

α) Βοηθών Φυσικοθεραπείας. 

β) Διαιτητικής. 

3. ΗΛΕΚΤΡΟΝΙΚΟΣ, με τμήμα Τεχνικών Η/Υ. 

4. ΤΟΜΕΑΣ ΕΦΑΡΜΟΣΜΕΝΩΝ ΤΕΧΝΩΝ, με τμήματα: 

α) Γραφικών Τεχνών. 

β) Διακοσμητών Εσωτερικών χώρων. 

γ) Συντηρητών Έργων Τέχνης και αρχαιολογικών ευρημάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1992 

Με εντολή Υπουργού 
Ο Γενικός Γραμματέας 
ΚΩΣΤΑΣ ΧΑΡΑΛΑΜΠΟΠΟΥΛΟΣ 


Αριθ. Φ1/648/Δ5/8479 (8) 

Χορήγηση άδειας προσθήκης νέων τμημάτων στο ΤΕΑ της Σωτηρο- 
πούλου - Χριστοπούλου Αναστασίας στην Αθήνα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α'/72). 

3. Των Π.Δ. 850/1975 (ΦΕΚ 273/Α’/75) και 813/1977 (ΦΕΚ 
259/Α/77). 

4. Την κοινή απόφαση των Υπουργών Προεδρίας της Κυβερνήσεως 
& Εθνικής Παιδείας και Θρησκευμάτων ΣΤ5/72/90 (ΦΕΚ 742/Β/ 
90) για τον περιορισμό των υπογραφών. 

5. Την αριθμ. Η 4885/90 Απόφαση του Υπουργού Εθνικής Παι¬ 
δείας και Θρησκευμάτων για την εκχώρηση αρμοδιοτήτων. 

Β. Τις αριθμ. 17/92 και 67/28.7.92 πράξεις του ΠΥΣΔΕ της Νο¬ 
μαρχίας Αθηνών για την χορήγηση άδειας προσθήκης νέων τμημάτων 
στο ΤΕΑ της Σωτηροπούλου - Χριστοπούλου Αναστασίας, αποφασί¬ 
ζουμε: 

Χορηγούμε στην Σωτηροπούλου - Χριστοπούλου Αναστασία του 
Χρήστου που έχει πάρει άδεια ιδρύσεως και λειτουργίας ΤΕΑ - ΤΕΣ με 
τις Υπουργικές Αποφάσεις Φ1/Δ5/7487/90 (ΦΕΚ 623/Β/90) άδεια 
προσθήκης νέων τμημάτων και ειδικοτήτων που θα λειτουργήσουν από 
το σχολικό έτος 1992- 93 στην πόλη της Αθήνας και στο διδακτήριο 
που βρίσκεται επί της οδού Ευελπίδων 61-63 με αριθμό μαθητών ανά 
βάρδια λειτουργίας 85 (ογδόντα - πέντε) και για τους εξής τομείς και τα 
εξής τμήματα 

ΤΕΑ: 

I. ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ με τμήματα: 

α) Υπαλλήλων λογιστηρίου και 

β) Υπαλλήλων διοίκησης 

II. ΤΟΜΕΑΣ ΚΟΙΝΩΝΙΚΩΝ ΥΠΗΡΕΣΙΩΝ με τμήμα: 

Βοηθών βρεφοκόμων - παιδοκόμων. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 15 Σεπτεμβρίου 1992 

Με εντολή Υπουργού 
Ο Γενικός Γραμματέας 
ΚΩΣΤΑΣ ΧΑΡΑΛΑΜΠΟΠΟΥΛΟΣ 

- +- 

Αριθ. Φ1/649/Α5/8478 (9) 

Μεταβίβαση αδειών ίδρυσης -λειτουργίας ιδιωτικού ΤΕΑ από Β. Πε- 
τροπούλου στον Πέτρο Φυτιλά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 του Ν. 1892/1990 (ΦΕΚ 101/Α/ 
90) και του Ν. 1966/91. 

2. Τις διατάξεις του άρθρου 10 του Β.Δ. 685/1972 (ΦΕΚ 196/ 
τ.Α/72) και του Π.Δ. 850/1975 (ΦΕΚ 273/Α/75). 

3. Τις αριθμ. 7/17.2.92 και 39/2.7.92 πράξεις του ΠΥΣΔΕ της 
Νομαρχίας Αχαΐας με την οποία γνωμοδότησε υπέρ της μεταβίβασης 
στον Πέτρο Φυτιλά των αδειών ίδρυσης και λειτουργίας που είχαν χορη¬ 
γηθεί στην Βασ. Πετροπούλου. 

4. Την υπ’ αριθμ. Η/4885/90 απόφαση του Υπ. Εθν. Παιδείας και 
Θρησκευμάτων, αποφασίζουμε: 

Εγκρίνουμε την μεταβίβαση των αδειών Ίδρυσης και Λειτουργίας 
των παρακάτω τμημάτων και ειδικοτήτων που έχουν χορηγηθεί με την 
αριθμ. Φ1/268/Δ5/7293/91 (ΦΕΚ 694/Β/91) Απόφαση. 

I. Ιδιωτικά Τεχνικά Επαγγελματικά Λύκεια (ΤΕΑ). 

Α. ΤΟΜΕΑΣ ΚΟΙΝΩΝΙΚΩΝ ΥΠΗΡΕΣΙΩΝ με τμήματα: 

1. Βοηθών φυσικοθεραπείας * 

2. Διαιτητικής 

3. Βοηθών αναισθησιολόγων 

4. Βοηθών Ιατρικών - Βιολογικών Εργαστηρίων 

5. Χειριστών Ιατρικών συσκευών 

6. Βοηθών βρεφοκόμων - παιδοκόμων 

Β. ΤΟΜΕΑΣ ΠΛΗΡΟΦΟΡΙΚΗΣ με τμήματα: 

Προγραμματιστών Η/Τ: 

II. Ιδιωτικές Τεχνικές Επαγγελματικές Σχολές (ΤΕΣ): 

ΥΠΑΛΛΗΛΩΝ ΓΡΑΦΕΙΟΥ - ΕΜΠΟΡΙΚΩΝ ΚΑΤΑΣΤΗΜΑ¬ 
ΤΩΝ 

1. Υπαλλήλων χειριστών Η/Υ και διατρητικών μηχανών 

2. Υπαλλήλων Φαρμακείου με την προσωνυμία «ΙΠΠΟΚΡΑ¬ 
ΤΗΣ» 

Από την Βασιλική Πετροποΰλου στον Πέτρο Φυτιλά του Γεωργίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1992 

Με εντολή Υπουργού 
Ο Γενικός Γραμματέας 
ΚΩΣΤΑΣ ΧΑΡΑΛΑΜΠΟΠΟΥΛΟΣ 

- 4 -- 

Αριθ. Φ1/654/Α51/8760 (10) 

Χορήγηση άδειας ίδρυσης και λειτουργίας ιδιωτικού ΤΕΛ στον Μπο- 
ντίλα Λεωνίδα στα Τρίκαλα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 (ΦΕΚ 
259/Α/77). 

4. Την κοινή απόφαση των Υπουργών Προεδρίας της Κυβερνήσεως 
& Εθνικής Παιδείας και Θρησκευμάτων ΣΤ5/72/90 (ΦΕΚ 742/Β/ 
90) για τον περιορισμό των υπογραφών. 

5. Την αριθμ. Η 4885/90 Απόφαση του Υπουργού Εθνικής Παι¬ 
δείας και θρησκευμάτων για την εκχώρηση αρμοδιοτήτων. 

Β. Τις αριθμ. 8/19.3.92 και 18/4.8.92 πράξεις του Π.Υ.Σ.Δ.Ε. 
της Νομαρχίας Τρικάλων για την χορήγηση άδειας ίδρυσης και λει¬ 
τουργίας στο ιδιωτικό ΤΕΛ του Μποντίλα Λεωνίδα, στα Τρίκαλα, απο¬ 
φασίζουμε: 

Χορηγούμε στον Μποντίλα Λεωνίδα του Κωνσταντίνου άδεια ίδρυ¬ 
σης και λειτουργίας ιδιωτικού Τεχνικού επαγγελματικού λυκείου (ΤΕΛ) 
στην πόλη των Τρικάλων και στα διδακτήρια που βρίσκονται επί των 
οδών: α) Κολοκοτρώνη 23 και β) Κουμουνδούρου 4 για 59 (πενήντα - 
εννέα) μαθητές ανά Βάρδια λειτουργίας, από το σχολ. έτος 1992- 93 
και για τους ακόλουθους τομείς και τμήματα: 

ΤΕΛ: 

I. ΤΟΜΕΑΣ ΠΛΗΡΟΦΟΡΙΚΗΣ με τμήμα: 


Προγραμματιστών Η/Υ 

2. ΤΟΜΕΑΣ ΟΙΚΟΝΟΜΙΑΣ- ΔΙΟΙΚΗΣΗΣ με τμήμα: 

Υπαλλήλων λογιστηρίου. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 18 Σεπτεμβρίου 1992 

Με εντολή Υπουργού 
Ο Γενικός Γραμματέας 
ΚΩΣΤΑΣ ΧΑΡΑΛΑΜΠΟΠΟΥΛΟΣ 

- 4 - 

Αριθ. 13232 (11) 

Κατάρτιση οργανισμού εσωτερικής υπηρεσίας Κοιν. Πλάκας Ν. Λέσβου 
Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1) Τις διατάξεις των άρθρ. 3 και 4 του Ν. 1188/81. 

2) Την 17/92 απόφαση του Κ.Σ. Πλάκας σχετικά με την κατάρτιση 
του Ο.Ε.Υ. της Κοινότητας. 

3) Την 3645/92 απόφαση του Νομάρχη Λέσβου σχετικά με την 
υπαγωγή του προσωπικού της Κοινότητας Πλάκας στις διατάξεις του 
Α' μέρους του Ν. 1188/81. 

4) Την σύμφωνη γνώμη του Υ.Σ.Δ.Κ.Υ. Νομού Λέσβου όπως αυτή 
διατυπώνεται στο 3/92 πρακτικό. 

5) Το γεγονός ότι συντρέχουν οι προϋποθέσεις που ορίζει ο Νόμος για 
τη κατάρτιση ΟΕΥ της Κοιν. Πλάκας, αποφασίζουμε: 

Την κατάρτιση Οργανισμού εσωτερικής υπηρεσίας της Κοινότητας 
Πλάκας ΛΙήμνου που περιλαμβάνει μία (1) θέση του Κλάδου ΔΕΙ- Δ/ 
κού με βαθμούς Γ' Β' Α. 

Η παρούσα να δημοσιευθεί στην Εφημερίδα της Κυβερνήσεως. 

Μυτιλήνη, 1 Σεπτεμβρίου 1992 

Ο Νομάρχης 
ΝΙΚΟΣ ΛΕΜΠΙΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Διορθώνεται η Φ.7522/9671/92 Υπουργική απόφαση, που δημο¬ 
σιεύτηκε στο ΦΕΚ 494/30.7.1992 (τεύχος Β’) ως προς το κύριο 
όνομα του αναφερόμενου σ’ αυτήν ΠΑΠΑΓΕΩΡΓΙΟΥ ΑΓΗΣΙΛΑΟΥ 
του Παπαγεωργίου από το εσφαλμένο «ΑΓΗΣΙΛΑΟΥ» στο ορθό «ΧΡΙ¬ 
ΣΤΟΔΟΥΛΟΥ». 

(Από το Υπ. Εσωτερικών) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00’ έως 13.30’ 

ΤΕΕΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρϊου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 
β) » 

γ) » 
δ) » 
ε) » 
στ) » 

ζ) » 

η) » 
θ) » 
ι) » 
ια) Για 


το Τεύχος Α' 
» » Β' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμη.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


όλα τα Τεύχη 


.31 

Κωδικός αριθ. κατάθεσης στο Δημόσιο Ταμείο 3512 

13.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

23.000 

» 

1.150 

7.000 

» 

350 

22.000 

» 

1.100 

15.000 

» 

750 

7.000 

» 

350 

4.000 

» 

200 

7.000 

» 

350 

2.000 

» 

100 

50.000 

» 

2.500 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















